१० माघमा एमाओवादी जिल्ला अधिवेशन उद्घाटन गर्न हेलिकप्टरबाट दैलेख पुगेका प्रधानमन्त्री बाबुराम भट्टराई, उप–प्रधानमन्त्री नारायणकाजी श्रेष्ठ र एमाओवादी अध्यक्ष पुष्पकमल दाहालकै सामुन्ने एमाओवादी कार्यकर्ता र वाईसीएलबाट ज्यान मार्ने धम्की पाएपछि जिल्ला छाडेका २२ पत्रकार सुर्खेतमै छन् । घर र काम छाडेर सुर्खेतमा विस्थापित भए पनि उनीहरूले सुरक्षित महसूस गर्न भने सकेका छैनन् । यसको प्रमुख कारण हो, दैलेखमा धम्की दिने प्रताप पौडेलसहितका एमाओवादी कार्यकर्ता सुर्खेतकै थिए र अहिले उनीहरू पनि त्यहीं छन् ।
